એકાદી સ્કૂલ ફ્રેન્ડઝ લૂમ હોય જેમાં ધડાકાભડાકા ચાલ્યા કરે ને મજા ત્યારે આવે કે પહેલી નજરે શાંત દેખાતા ફટાકડા એકદમ જોરથી ફૂટે કે પછી બહુ ધમાલિયા લાગતા ફટાકડાનું સુરસુરિયું થઇ જાય, એકાદ સોસાયટી લૂમ પણ હોય જે કેટલાય સમય સુધી શાંત પડી હોય પણ એક દિવસ ચાલુ થાય ત્યારે ધડાકાભડાકા થવા માંડે, કોઇ કોઇ પોલિટિકલ લૂમ પણ હોય જેમાં બે-ચાર જણા તિખારો ઝલાવીને છટકી જાય ને પછી બાકીના બધા ધડામ ધડામ મચી પડે, કોઇ ઓફિશિયલ લૂમ પણ હોય જેમાં થોડા થોડા અંતરે એકદમ ઔપચારિક રીતે ફટ. . ફટ. . . અવાજ આવ્યા કરે.